**ລະ​ດັບ 2 ບົດ​ທີ 8: ການ​ນຳ​ສະ​ເໜີ​ທີ່​ດີ**

|  |
| --- |
| **1. ​ຄຳ​ອະ​ທິ​ບາຍເນື້ອ​ໃນ** |
| ນີ້​ແມ່ນ​ບົດ​ທີ 8. ເປັນ​ບົດ​ທີ່​ຈະ​ຊ່ວຍ​ໃຫ້​ທ່ານ​ນຳ​ສະ​ເໜີ​ສິນ​ຄ້າ ຫຼື ການ​ບໍ​ລິ​ການ​ດີກວ່າ​ເກົ່າ.  ນີ້​ແມ່ນ​ອີກ​ຂັ້ນ​ຕອນ​ໜຶ່ງ​ທີ່​ສຳ​ຄັນ​ເພື່ອ​ຊ່ວຍ​ທ່ານ​ກະ​ກຽມ​ທຸ​ລະ​ກິດ​ອອນ​ລາຍ​ຂອງ​ທ່ານ. ເມື່ອ​ທ່ານ​​ມີ​ທຸ​ລະ​ກິດ​ອອນ​ລາຍ, ທ່ານ​ຈະ​ຕ້ອງ​ນຳ​ສະ​ເໜີ​ສິນ​ຄ້າ ແລະ ການ​ບໍ​ລິ​ການ​ຂອງ​ທ່ານເປັນ​ໂພ​ສ​ເພື່ອ​ໃຫ້ຜູ້​ທີ່​ມີ​ແນວ​ໂນ້ມເປັນ​ລູກ​ຄ້າ​ຂອງ​ທ່ານສາ​ມາດ​ເລື່ອນເບິ່ງ​ຮູບ​ສິນ​ຄ້າ ແລະ ການ​ບໍ​ລິ​ການ​ຂອງ​ທ່ານ​ໄດ້.  ໃນ​ໂລກ​ອອນ​ລາຍ, ທ່ານ​ບໍ່​ສາ​ມາດ​ຢູ່​ບ່ອນ​ນັ້ນ​ເພື່ອ​​ດຶງ​ດູດ​ຄວາມ​ສົນ​ໃຈ​​​ຂອງລູກ​ຄ້າ​​​ທ່ານໄດ້​ຕະຫຼອດ​ເວ​ລາ ເພາະ​ສະ​ນັ້ນ​ຈຶ່ງ​ມີ​ຄວາມ​ສຳ​ຄັນ​ຫຼາຍເວ​ລາ​ທ່ານ​ໂພ​ສ​ຮູບ​ສິນ​ຄ້າ ແລະ ການ​ບໍ​ລິ​ການ​ຂຶ້ນ ທ່ານ​ຈຳ​ເປັນຕ້ອງ​ໄດ້​ເລືອກ​ຮູບ​ທີ່​ສາ​ມາດ​ເຮັດ​ໜ້າ​ທີ່​ເພີ່ມ​ຄືເກ້ຍ​ກ່ອມ​ໃຫ້​ລູກ​ຄ້າ​ຊື້​ຈາກ​ທ່ານ.  ນີ້​ແມ່ນ​ບົດ​ທີ່​ຈະ​ບອກກ່ຽວ​ກັບວິ​ທີ​ການ​ດັ່ງ​ກ່າວ​.  ​ເຮົາ​​ມາເລີ່ມກັນ​ເລີຍ​ບໍ?  **​ປຸ່ມ:** ຕົກ​ລົງ! |

|  |
| --- |
| **2. ຄຳ​ອະ​ທິ​ບາຍເນື້ອ​ໃນ** |
| ​  ວິ​ທີ​ການ​ນຳ​ສະ​ເໜີ​ຜະ​ລິດ​ຕະ​ພັນ/ການ​ບໍ​ລິ​ການຕໍ່ຜູ້​ທີ່​ມີ​ແນວ​ໂນ້ມເປັນ​ລູກ​ຄ້າ​ຂອງ​ທ່ານ, ມີ​ຄື:   * ​ຖ່າຍ​ຮູບ​ສິນ​ຄ້າ​ຈາກຫຼາຍ​ມູມມອງເພື່ອ​ໃຫ້​ຜູ້​ທີ່​ມີ​​ແນວ​ໂນ້ມ​ເປັນ​ລູກ​ຄ້າຄິດ​ພາບ​ລາຍ​ລະ​ອຽດ​ຂອງ​ສິນ​ຄ້າ​ອອກ. * ຖ່າຍ​ຮູບ​ສິນ​ຄ້າ​ໃກ້ໆ​ກັບ​ສິນ​ຄ້າ​ອື່ນໆທີ່​ຄົນ​ສ່ວນຫຼາຍ​ຮູ້​ຈັກ​ດີ. ອັນ​ນີ້​ຈະ​ຊ່ວຍ​ໃຫ້​ລູກ​ຄ້າ​ລະ​ບຸ​ຂະ​ໜາດ​ຂອງ​ສິນ​ຄ້າໄດ້. * ຖ່າຍ​ຮູບ​ມຸນ​ໃກ້ເພື່ອ​ສະ​ແດງວັດ​ສະ​ດຸ​ພາຍຫຼັງ​ໃຊ້​ໄປ​​ໄດ້ໄລ​ຍະ​ໜຶ່ງ ຫຼື ​ເພື່ອສະ​ແດງ​ໃຫ້​ເຫັນ​ເຖິງ​ຄຸນ​ນະ​ພາບ​ສີ​ມື. * ນຳ​ໃຊ້​ນາຍ​ແບບ/ນາງ​ແບບ​ໃນ​ການ​ໃສ່ ຫຼື ນຳ​ໃຊ້​ເຄື່ອງເພື່ອ​ໃຫ້​ລູກ​ຄ້າ​ຄິດ​ພາບ​ອອກເຖິງ​ວິ​ທີ​ການ​ນຳ​ໃຊ້ ຫຼື ຈະ​ງາມປານ​ໃດ​ຖ້າ​ເຂົາ​ເຈົ້າ​ເປັນ​ຜູ້​ໃສ່​ເອງ. * ໃນ​ກໍ​ລະ​ນີ​ສິນ​ຄ້າ​ເປັນ​​ປະ​ເພດອາ​ຫານ, ການ​ບໍ​ລິ​ການ ແລະ ການ​ທ່ອງ​ທ່ຽວ ແມ່ນ​ໃຫ້​ພະ​ຍາ​ຍາມ​ຖ່າຍ​ຮູບ​ທີ່​ສື່​ເຖິງ​ອາ​ລົມ​ຈິດ ແລະ ເບື້ອງຫຼັງ/ສະ​ພາບ​ແວດ​ລ້ອມ. ສີ່ງ​ນີ້​ຈະ​ຊ່ວຍ​ໃຫ້​ລູກ​ຄ້າ​ວາດ​ພາບ​ຄວາມ​ຮູ້​ສຶກ ແລະ ປະ​ສົບ​ການ​ທີ່​ອາດ​ພົບ​ພໍ້.   ຖ້າ​ມີ​ຂໍ້​ໃດ​ທີ່​ຍັງ​ບໍ່​ຊັດ​ເຈນ, ກົດ​​ລີ້ງນີ້​ເພື່ອ​ເບິ່ງວີ​ດີ​ໂອ >>>: [https://www.youtube.com/watch?v=ntC0qncOf1k](https://nam02.safelinks.protection.outlook.com/?url=https%3A%2F%2Fmailtrack.io%2Ftrace%2Flink%2F7bb43cf7b45589e39790fcba5b8811d5aba9e1b8%3Furl%3Dhttps%253A%252F%252Fwww.youtube.com%252Fwatch%253Fv%253DntC0qncOf1k%26userId%3D4684508%26signature%3Daadc8823c9ab09c6&data=04%7C01%7Cjonika.paulsen%40asiafoundation.org%7C8ca5738bc1da4cd066cf08d8c6873ffd%7Cba45684444ef4bd88efebeca529e0771%7C1%7C0%7C637477631537651404%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=kO2dh1KDNMb44EUd0wtHQfQ9mWnV9fXapx5BOFylj0c%3D&reserved=0)  ໃຫ້​ທ່ານ​ກັບ​​ຄືນ​ມາ​ຫາ​ບົດ​ນີ້ອີກ​ຄັ້ງ ຍ້ອນ​ວ່າ​ພວກ​ເຮົາ​​ຍັງ​ຕ້ອງບອກ​ທ່ານກ່ຽວ​ກັບ​ສອງ​ອົງ​ປະ​ກອບ​ສຳ​ຄັນ​ໃນ ການ​ກະ​ກຽມ.  **ປຸ່ມ:** ຕໍ່​ໄປ. |

|  |
| --- |
| **3. ຄຳ​ອະ​ທິ​ບາຍເນື້ອ​ໃນ** |
| ນອກ​ຈາ​ກ​ການ​ຖ່າຍ​ຮູບ​ສິນ​ຄ້າ/ການ​ບໍ​ລິ​ການຂອງ​ທ່ານ, ທ່ານ​ຍັງ​ສາ​ມາດ​ປັບ​ຮູບ, ເພີ່ມ​ປ້າຍ​ລາ​ຄາ​ເຂົ້າໃສ່ ຫຼື ໃສ່​ໂລ​ໂກ້​ຂອງ​ທ່ານ​ເຂົ້າ​ໃນ​ຮູບ.  ຕໍ່​ໄປນີ້​ແມ່ນ​ບັນ​ດາ​ແອັບ​ທີ່​ນຳໃຊ້​​​ໄດ້ງ່າຍ​ສຳ​ລັບ​ຈຸດ​ປະ​ສົງ​ເຫຼົ່າ​ນັ້ນ:  1. ​​ແອັບ​ການປັບ​ຮູບ​ພາບ: ແມ່ນ​ນຳ​ໃຊ້​ເມື່ອ​ທ່ານ​ຕ້ອງ​ການ​ປັ​ບ​ປຸງ​ຄຸນ​ນະ​ພາບ​ຂອງ​ຮູບ​ພາບເຊັ່ນ ລະ​ດັບ​ຄວາມ​ແຈ້ງ, ຄວາມ​ມືດ, ໃຫ້​ມີ​​ສີ​ສັນຫຼາຍ​​ຂຶ້ນ, ​ແລະອື່ນໆ. ອັນ​ນີ້​ແມ່ນ​ມີ​ປະ​ໂຫຍດຫຼາຍ​ໂດຍ​ສະ​ເພາະ​​ແມ່ນ​ຮູບ​​ພາບ​ຂອງອາ​ຫານ ເຊິ່ງ​ສ່ວນ​ໃຫຍ່​ຈະ​ເບິ່ງ​​ບໍ່​ມີ​ສີ​ສັນ ຫຼື ບໍ່​ເປັນ​ຕາ​ແຊ​ບ​ເມື່ອ​ຖ່າຍ​ດ້ວຍ​ກ້ອງ​ທຳ​ມະ​ດາ ແລະ ແສງ​ໄຟ​ທຳ​ມະ​ດາ.  ແອັບ​ພີ​ເຄ​ຊັ້ນ​ປັບ​ຮູບ​ມີ​: Snapseed, lightroom, VSCO, Foodie.  2. ແອັບ​ພີ​ເຄ​ຊັ້ນດັດ​ແກ້​ຮູບ​ພາບ : ແມ່ນ​ນຳ​ໃຊ້​ເມື່ອ​ທ່ານ​ຕ້ອງ​ການ​ຕັດ​ສ່ວນ​ໃດ​ສ່ວນ​ໜຶ່ງ​ຂອງ​ຮູບ​ອອກ, ປ່ຽນ​ສີ​ພື້ນ​ຂອງ​ຮູບ ຫຼື ເອົາ​ໂລ​ໂກ້ ຫຼື ປ້າຍ​ລາ​ຄາ​ເຂົ້າ​ໃສ່.  ແອັບ​ພີ​ເຄ​ຊັ້ນ​ດັດ​ແກ້​ຮູບ​ມີ: Canva, Phonto, Background Eraser.  ທ່ານ​ລອງ​ໄປ​ດາວ​ໂຫຼດ​ແອັບ​ເຫຼົ່າ​ນີ້​ເບິ່ງ ແລະ ລອງ​ຫຼິ້ນໆ​ເເພື່ອ​ເບິ່ງວ່າ​ທ່ານ​ຈະ​ໝູນ​ໃຊ້​ມັນ​ແນວ​ໃດ.  ບົດ​ນີ້​ມີ​ເທົ່າ​ນີ້ – ສັ້ນໆ​ແຕ່​ມີ​ເນື້ອ​ຫາ – ເພື່ອ​ໃຫ້​ເວ​ລາ​ພຽງ​ພໍ​ແກ່​ທ່ານ​ລອງ​​ໄດ້​ລອງໃຊ້​ບັນ​ດາແອັບ​ເຫຼົ່າ​ນັ້ນ​ເບິ່ງ.  ສະ​ນັ້ນ, ເຮົາ​ມາ​ຈົບ​ບົດ​​ຮຽນນີ້​ເລີຍ​ບໍ່?  **ປຸ່ມ:** ຕົກ​ລົງ!  **ປຸ່ມ:** ບໍ່! ກັບ​ຄືນ. |

|  |
| --- |
| **4. ຄຳ​ອະ​ທິ​ບາຍເນື້ອ​ໃນ** |
| ​ດຽວ​ກ່ອນ! ກ່ອນ​ທີ່​ທ່ານ​ຈະ​ໄປ, ມີ​ສິ່ງ​​ໜຶ່ງສຳ​ຄັນ​ທີ່​ບໍ່​ຄວນ​ລື​ມ.  ​ຈື່​​ບໍວ່າບົດ​ຮຽນ​ທີ 5 ຂອງລະ​ດັບ 1 ກ່ຽວ​ກັບ​ການ​ອັບ​ເດດ​ໜ້າ​ເຟ​ສ​ບຸກ​ຂອງ​ທ່ານ, ບາງ​ທີ​ທ່ານ​ອາດ​ຂ້າມ​ບົດ​ນີ້​ໄປ? ບົດ​ນີ້​ໃຫ້​ຄຳ​ແນະ​ນຳ​ດີໆ​ກ່ຽວ​ກັບການ​ຖ່າຍ​ຮູບ​​ທີ່ດີ ແລະ ວິ​ທີ​ການ​ຂຽນຄຳ​ອະ​ທິ​ບາຍ​. ເຖິງ​ແມ່ນ​ວ່າ​ທ່ານ​ອາດ​ຈະ​ບໍ່​ໄດ້​ຂ້າມ​ບົດ​ນີ້​ໄປ ​ແຕ່ກໍ​ຈະ​ເປັນ​ການ​ດີ​ທີ່​ທ່ານ​ຈະ​ກັບ​​ໄປ​ ແລະ ທວນບົດຮຽນ​ຄືນ.  ບົດ​ດັ່ງ​ກ່າວເວົ້າ​ກ່ຽວ​ກັບທັກ​ສະ​ສຳ​ຄັນ​ທີ່​ຈຳ​ເປັນ​​ໃນ​ການນຳ​ສະ​ເໜີ​ສິນ​ຄ້າ/ການ​ບໍ​ລິ​ການໃຫ້​​ອອກ​ມາ​ດີ .  ໃຫ້​ທ່ານ​ກັບ​ໄປ​ເບິ່ງ​ບົດ​ນີ້​ຄືນ ແລະ ພວກ​ເຮົາ​ຫວັງ​ວ່າ​ຈະ​ໄດ້​ພົບ​​ກັບທ່ານ​ໃນ 2 ບົດສຸດ​ທ້າຍ: ການ​ເບິ່ງ​ເຫັນ​ໄດ້​ງ່າຍ, ການ​ວາງ​ແຜນ​​ການ​ຊຳ​ລະ ແລະ ການນຳ​ສົ່ງ, ແລະ ເຟ​ສ​ບຸກ​ລາຍ.  ​ແລ້ວພົບ​ກັນ​ໃໝ່!  **​ປຸ່ມ:** ຈົບ​ບົດ​​ນີ້. |